आईटीबीपी के जवान का मोबाइल फोन लूटा
भोपाल| भारत तिब्बत सीमा पुलिस (आईटीबीपी) के जवान का मोबाइल फोन बाइक सवार बदमाशों ने सरेराह लूट लिया। वारदात के वक्त वे शाहपुरा स्थित आईटीबीपी के हेडक्वार्टर से फोन पर बात करते हुए बाहर निकले थे। पीछा करने के बाद भी वे बदमाशों को नहीं पकड़ पाए। शाहपुरा पुलिस ने लूट का केस दर्ज कर लिया है। वारदात गुरुवार शाम मूलत: सीकर, राजस्थान निवासी 27 वर्षीय अशोक जाट के साथ हुई। करीब सवा छह बजे अशोक हेडक्वार्टर से निकल कर पैदल औरा मॉल की ओर जा रहे थे। मोबाइल फोन पर बात करते हुए वे महेश किराना स्टोर के सामने पहुंचे। तभी सामने से बगैर नंबर की बाइक से दो बदमाश आते नजर आए। उनमें से एक ने अशोक के हाथ से मोबाइल फोन छीन लिया। लूटे गए मोबाइल फोन की कीमत उन्होंने 12 हजार रुपए आंकी है।
hin_Deva hin_Deva